
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	07.09.2026.
	
	Nr. RD-26-360-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā sabiedrības ar ierobežotu atbildību “I DID IT management” 22.08.2026. iesniegumu par publiska pasākuma – Izklaidējošs mobilitātes pasākums – norisi 19.09.2026. no plkst. 12.00 līdz plkst. 18.00:
1. Noteikt, ka:
1.1. no 18.09.2026. plkst. 12.00 līdz 19.09.2026. plkst. 22.00 tiks aizliegta transportlīdzekļu (izņemot transportlīdzekļus ar speciālām organizatora izsniegtām caurlaidēm (paraugs pielikumā)) apstāšanās un stāvēšana Stūrmaņu ielā, posmā no Gobas ielas līdz Brūžu ielai, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu;

1.2. 19.09.2026. no plkst. 6.00 līdz plkst. 22.00 tiks slēgta transportlīdzekļu (izņemot transportlīdzekļus ar speciālām organizatora izsniegtām caurlaidēm (paraugs pielikumā)) satiksme Stūrmaņu ielā, posmā no Gobas ielas līdz Brūžu ielai.
2. Par pasākuma organizēšanu atbilstoši savai kompetencei atbild sabiedrība ar ierobežotu atbildību “I DID IT management” direktore Madara Gruntmane-Dujana (tālrunis 29763636, e-pasts: ididit@ididit.lv).
3. Rīgas valstspilsētas pašvaldības policijai:

3.1. uzraudzīt apstāšanās un stāvēšanas noteikumu ievērošanu un sabiedrisko kārtību 1. punktā minētajā vietā norādītajā laikā;

3.2. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1. punktā minētajā vietā norādītajā laikā atstātos transportlīdzekļus uz citu stāvēšanai atļautu vietu.

4. Ņemt vērā, ka pasākuma organizatore – sabiedrība ar ierobežotu atbildību “I DID IT management”:

4.1. nodrošinās operatīvā transporta satiksmi;
4.2. nodrošinās sabiedrisko kārtību pasākuma norises vietā norādītajā laikā;

4.3. nodrošinās 1. punktā minētās teritorijas sakopšanu trīs stundu laikā pēc pasākuma beigām.

5. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajā vietā norādītajā laikā pēc Rīgas valstspilsētas pašvaldības policijas pieprasījuma.

6. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu, demontāžu un montāžu.

7. Rīgas valstspilsētas pašvaldības Centrālās administrācijas Komunikācijas pārvaldei:

7.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālos;

7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

